2. leirikirje

Kipinä V

Tervetuloa Kipinä V -leirille, jolle olet ilmoittautunut noin 50 muun kipinän lisäksi! Tästä leirikirjeestä löydät leiriä koskevaa tietoa, kuten lähtö- ja paluuajat, varustelistan ja lisätietoa vierailupäivästä.

**Leirin päivämäärät**

Kolkat 26.-30.7.2017

Vartiolaiset 26.7.-2.8.2017

Vierailupäivä 30.7.2017

Lisäksi johtajille

Rakennusleiri 24.-26.7.2017

Purkuleiri 2.-4.8.2017

Leiripaikka: Palolammin leirialue, Loppi. Lähin osoite on Pilpalantie 932.

**Lähtö ja paluu**

Leirille lähdetään Kilon K-marketin parkkipaikalta aseman vierestä keskiviikkona 26.7. klo 9:00. Kaikkien on oltava paikalla ajoissa, viimeistään klo **8:45**. Kolkat palaavat leiriltä vierailupäiväläisten mukana su 30.7., ja vartiolaiset palaavat Kiloon lähtöpaikalle keskiviikkona 2.8. noin klo 15.

**Varusteet**

Tämän leirikirjeen mukana saat varustelistan, jonka avulla voit pakata tavarasi. On tärkeää, että jokainen pakkaa tavaransa itse, jotta jokainen tietää mukana olevat tavaransa. Kaikki mukaan otettavat tavarat täytyy myös **nimikoida.**

Kännykkä kannattaa suosiolla jättää kotiin: leirillä ei ole latausmahdollisuutta, eikä partiovakuutus korvaa sen mahdollista rikkoutumista. Erityistapauksissa leiriin saa helpoiten yhteyden soittamalla leirinjohtajalle. Muutkin elektroniset laitteet on parempi jättää kotiin ja keskittyä nauttimaan mukavasta ohjelmasta, leirikavereista ja luonnon rauhasta.

**Leirimaksu**

Tämän leirikirjeen mukana saat laskun, joka tulee maksaa eräpäivään mennessä. Muista käyttää viitenumeroa!

**Vierailupäivä su 30.7.**

Vierailupäivänä perhe ja ystävät ovat tervetulleita tutustumaan leiriin ja leirielämään klo 11-15. Päivän aikana vierailijoille tarjotaan keittolounas. Vierailupäivään tullaan omilla kyydeillä, ja kolkat lähtevät kotiin vierailijoiden kyydillä. Kaikille kolkille järjestetään kyyti kotiin, vaikka omat vanhemmat eivät pääsisi vierailupäivään.

Vierailupäivään ilmoittaudutaan etukäteen, viimeistään su **23.7.** mennessä Kuksassa: [www.kuksaan.fi/16142](http://www.kuksaan.fi/16142) Autot jätetään Geologian tutkimuskeskuksen kairasydänarkiston pihaan, osoite on Mustinsuontie 159. Leirialue on tästä länteen n. 400m. Rajallisen parkkitilan ja ekologisuuden vuoksi suositellaan kimppakyytejä.

2. leirikirje

Vierailupäivän varustelista:

* Säänmukaiset vaatteet
* Ruokailuvälineet (syvä muovilautanen, lusikka, muki, astiapyyhe) Leirillä on tiskausmahdollisuus, joten älä ota kertakäyttövälineitä
* Istuinalusta
* Juomapullo

**Leirin logokilpailu!**

Sinun on mahdollista vaikuttaa, millainen leirin logosta tulee. Voit piirtää ehdotuksesi vaikka tähän paperin alapuolelle, ottaa kuvan ja lähettää sen sähköpostin liitetiedostona leirinjohtajalle. Voit osallistua myös monella ehdotuksella. Osallistua voi tiistaihin **27.6.** saakka, jotta voittajalogon pohjalta ehditään teettää leirimerkit partiopaitaan kiinnitettäväksi. Vain mielikuvitus on rajana, mutta on suotavaa, että leirin nimi Kipinä V löytyy jostain kohtaa logoa.

Nähdään leirillä!

Leirinjohtaja Mika Muhonen

[mika.muhonen@kilonkipinat.fi](mailto:mika.muhonen@kilonkipinat.fi)

0400 757 219

2. leirikirje

Varustelista

Pakkaa itse kaikki varusteet yhteen isoon rinkkaan vedenpitäviin muovikasseihin tai esim. Minigrip-pusseihin ryhmiteltyinä. Rinkan ulkopuolella roikkuvat irtonyssykät ovat varmin tapa kastella ja hävittää tavaransa. Muistathan nimikoida varusteesi huolellisesti!

**Vaatteet ja asusteet**

Varaudu kylmään, sateeseen ja helteeseen.

* **partiohuivi**
* partiopaita ja –vyö, jos on

(Puku- ja merkkiohje löytyy lippukunnan nettisivuilta.)

* maastokelpoiset pitkät housut
* shortsit
* sadetakki ja -housut
* päähine ja pipo
* hansikkaat ja työhanskat
* ulkoilutakki
* villapaita
* t-paitoja
* alusvaatteita
* pitkä aluskerrasto
* reilusti sukkia
* villasukat
* vaelluskengät tai lenkkarit
* kumisaappaat
* uima-asu

**Yöpymisvälineet**

* makuupussi
* makuupussin sisälakana
* makuualusta
* tyyny tarvittaessa

**Ruokailuvälineet**

Pakkaa ruokailuvälineet ripustettavaan kangaspussiin

* 2 muovilautasta, ainakin toinen on syvä
* korvallinen muki
* lusikka, haarukka ja veitsi
* astiapyyhe
* juomapullo (vähintään 0,5 l)

**Retkeilyvälineet**

* rinkka ja pakkausremmejä
* sadesuoja rinkalle (iso jätesäkki käy)
* puukko
* otsa- tai taskulamppu
* varaparistot lamppuun
* kompassi

**Peseytymisvälineet ja hygienia**

* iso pyyhe
* hammasharja ja -tahna
* shampoo (huomioi ympäristöystävällisyys)
* nenäliinoja
* laastaria
* aurinkovoide riittävällä suojakertoimella
* hyttysmyrkky
* henkilökohtaiset lääkkeet
* muut henkilökohtaiset hygieniavälineet

**Yleistavaroita**

* rannekello
* lankaa, neuloja ja hakaneuloja
* muistiinpanovälineet
* istuinalusta
* tyhjiä muovipusseja likavaatteille yms.

**Halutessasi voit ottaa mukaan myös:**

* yöasu ja unilelu
* kampa/hiusharja
* aurinkolasit
* pelikortit
* lukemista
* leirikarkkia
* pientä taskurahaa (leirillä on kanttiini)